मीरगंज। जंघई रेलवे स्टेशन पर मंगलवार को रात दस बजे रत्नागिरी एक्सप्रेस जैसे ही पहुंची लोग खुशी से झूम उठे। सांसद तूफानी सरोज ने रात 10.05 बजे ट्रेन को हरी झंडी दिखाकर रवाना किया। इससे पहले लोगों ने उनका स्टेशन पर स्वागत किया। सांसद तूफानी सरोज ने कहा कि इस बार जीतने पर कई और प्रमुख ट्रेनों को ठहराव इस स्टेशन पर करवाया जाएगा। उन्होंने कहा कि अखिलेश यादव की सरकार गरीबों और मजदूरों की सरकार है। इस मौके पर फिरोज खान, अखिलेश यादव, राजदेव पाल, अब्दुल सलाम, जगन्नाथ यादव, विजय सरोज, सुरेंद्र यादव, बडकऊ यादव, देवरा यादव, हाजी सईद, पप्पू प्रधान, नंदलाल गुप्ता, सुबाष चंद्र मिश्रा, भोला नाथ तिवारी आदि उपस्थित रहे। 22 दिसंबर को सांसद ने प्रेस वार्ता में बताया था कि रत्नागिरी एक्सप्रेस 25 दिसंबर से जंघई स्टेशन पर ठहरने लगेगी।